Source: https://www.riigiteataja.ee/akt/112092012001
Timestamp: 2020-04-04 05:40:10+00:00

Document:
Teede- ja sideministri 9. juuli 1999. a määruse nr 39 „Raudtee tehnokasutuseeskirja kinnitamine“ muutmine ning majandus- ja kommunikatsiooniministri 22. novembri 2010. a määruse nr 100 „Raudteetranspordi tuleohutusnõuded“ kehtetuks tunnistamine – Riigi Teataja
Teede- ja sideministri 9. juuli 1999. a määruse nr 39 „Raudtee tehnokasutuseeskirja kinnitamine“ muutmine ning majandus- ja kommunikatsiooniministri 22. novembri 2010. a määruse nr 100 „Raudteetranspordi tuleohutusnõuded“ kehtetuks tunnistamine
RT I, 12.09.2012, 1
Vastu võetud 04.09.2012 nr 59
Määrus kehtestatakse raudteeseaduse § 34 lõike 2 ja tuleohutuse seaduse § 28 lõike 1 alusel.
§ 1. Teede- ja sideministri 9. juuli 1999. a määruse nr 39 „Raudtee tehnokasutuseeskirja kinnitamine“ preambulis asendatakse tekstiosa „Raudteeseaduse § 34 lõike 2 alusel määran:“ tekstiosaga „Raudteeseaduse § 34 lõike 2 ja tuleohutuse seaduse § 28 lõike 1 alusel määran:“.
§ 2. Teede- ja sideministri 9. juuli 1999. a määruse nr 39 „Raudtee tehnokasutuseeskirja kinnitamine“ punkti 3 täiendatakse alapunktidega 3.4–3.7 järgmises sõnastuses:
„3.4. Raudtee tehnokasutuseeskirja punkti 7 lõiked 5–6 jõustuvad 2013. aasta 1. jaanuaril. Raudteeinfrastruktuuri-ettevõtja võib jätta oma rööbastee korrashoiujuhendi muutmata kuni Euroopa Komisjoni poolt kehtestatud koostalitluse tehnilise kirjelduse jõustumiseni, millega reguleeritakse raudteeinfrastruktuuri-ettevõtja valduses oleva 1520/1524 mm raudtee seisunditasemeid.
3.5. Raudtee tehnokasutuseeskirja punkt 631 jõustub 2018. aasta 1. jaanuaril.
3.7. Raudtee tehnokasutuseeskirja punkte 138–1382 kohaldatakse iseliikuvale eriveeremile alates 2018. aasta 1. jaanuarist.“.
§ 3. Teede- ja sideministri 9. juuli 1999.a määrusega nr 39 „Raudtee tehnokasutuseeskirja kinnitamine“ kinnitatud „Raudtee tehnokasutuseeskirjas“ tehakse järgmised muudatused:
1) asendatakse läbivalt põhitekstis ja lisades sõna „eraraudtee“ sõnadega „mitteavalik raudtee“ vastavas käändes;
2) asendatakse läbivalt põhitekstis ja lisades sõna „eraraudtee-ettevõtja“ sõnadega „mitteavaliku raudtee valdaja“ vastavas käändes;
3) asendatakse läbivalt põhitekstis ja lisades sõna „raudteehoidja“ sõnadega „raudtee valdaja“ vastavas käändes;
4) asendatakse läbivalt põhitekstis ja lisades sõna „veeremihoidja“ sõnadega „veeremi valdaja“ vastavas käändes;
5) asendatakse läbivalt põhitekstis ja lisades sõna „vedurijuht“ sõnadega „raudteeveeremi juht“ vastavas käändes;
6) asendatakse läbivalt sõna „manöövrid“ sõnaga „manöövritöö“ vastavas käändes;
7) asendatakse läbivalt sõna „tuletõrjerong“ ja tekstiosad „päästerong ja tuletõrjerong“, „päästerong, tuletõrjerong“ ning „pääste-, tuletõrjerongides“ sõnaga „päästerong“ vastavas käändes;
8) asendatakse läbivalt sõna „elekterveerem“ sõnaga „elektriveerem“ vastavas käändes;
9) asendatakse läbivalt sõna „sorteerimismägi“ sõnaga „sorteermägi“ vastavas käändes;
10) üldsätete esimene lõik muudetakse ja sõnastatakse järgmiselt:
„Raudtee tehnokasutuseeskiri (edaspidi tehnokasutuseeskiri) kehtestab raudteeliikluse, raudteevedude, raudteehoiu, raudteeliiklusohutuse ja selle järelevalve alase töö korraldamise üldnõuded, samuti raudteel liiklevale raudteeveeremile (edaspidi veerem), raudtee ehitistele ja seadmetele ning raudtee signalisatsioonile (edaspidi signalisatsioon) esitatavad tehnilised siseriiklikud nõuded.
Tuleohutuse tagamiseks kohaldatakse tehnokasutuseeskirjas reguleerimata osas kemikaaliseadust, tuleohutuse seadust ja ehitusseadust ning nende alusel kehtestatud asjakohased õigusakte.“;
11) üldsätete all oleva mõiste „blokkpiirkond“ järele lisatakse mõisted „depoo“ ja „depootee“ järgmises sõnastuses:
„Depoo – hoonete ja rajatiste (edaspidi ehitised) ning teiste seadmete kompleks, mille abil tagatakse veeremi töökorras olek.
Depootee – depoo funktsioneerimiseks vajalik tee.“;
12) üldsätete all oleva mõiste „eriotstarbelised reisivagunid“ järele lisatakse mõiste „eriti intensiivne rongiliiklus“ järgmises sõnastuses:
„Eriti intensiivne rongiliiklus – reisi- ja kaubarongi liiklus raudteeliinil ööpäevas üle 100 rongipaari kaheteelises piirkonnas ja üle 48 rongipaari üheteelises piirkonnas.“;
13) üldsätete all olevat mõistet „hoiatus“ muudetakse ja sõnastatakse järgmiselt:
„Hoiatus – veeremi juhile edastatud suuline või kirjalik teade rongi juhtimise tingimuste muutumise ja eriolukordade kohta.“;
14) üldsätete all oleva mõiste „hoiatus“ järele lisatakse mõisted „intensiivne rongiliiklus“ ja „iseliikuv eriveerem“ järgmises sõnastuses:
„Intensiivne rongiliiklus – reisi- ja kaubarongi liiklus raudteeliinil ööpäevas üle 50 rongipaari kaheteelises piirkonnas ja üle 24 rongipaari üheteelises piirkonnas.
Iseliikuv eriveerem – juhtratastega eriveerem, iseliikuvad teemasinad, dresiinid jms.“;
15) üldsätete all olevat mõistet „jaam“ muudetakse ja sõnastatakse järgmiselt:
„Jaam – rööpmestikuga meldepunkt, mis võimaldab rongide vastuvõtmist, ärasaatmist ja peatusteta läbilaskmist, rongide kohtumise ja möödasõidu korraldamist ning manöövritöö tegemist, tulenevalt raudteeinfrastruktuuri hoonete ning raudteerajatiste olemasolust ja otstarbest ka veoste vastuvõtmist-väljaandmist ja reisijate teenindamist ning muid raudteeliiklusega seotud tehnilisi operatsioone.“;
16) üldsätete all oleva mõiste „juhtlang“ järele lisatakse mõiste „juhtratastega eriveerem“ järgmises sõnastuses:
„Juhtratastega eriveerem – veo- ja sõiduautod, traktorid ning ekskavaatorid, millele on rööbaste peal püsimiseks paigaldatud sõiduki esi- ja tagaossa juhtrattad.“;
17) üldsätete all olevat mõistet „juhtvagun“ muudetakse ja sõnastatakse järgmiselt:
„Juhtvagun – juhiruumiga varustatud esimene vagun rongi peas, kust juhitakse vaguni või mootorrongi liikumist.“;
18) üldsätete all olevat mõistet „kaitsepöörang“ muudetakse ja sõnastatakse järgmiselt:
„Kaitsepöörang – pöörang, mis kaitseasendisse seatuna välistab veeremi väljumise rongi või muu veeremi liikumiseks ettevalmistatud matkale.“;
19) üldsätete all olev mõiste „kaitsevöönd“ tunnistatakse kehtetuks;
20) üldsätete all olevat mõistet „kõrvaltee“ muudetakse ja sõnastatakse järgmiselt:
„Kõrvaltee – tee, mis ei ole peatee ja millele suundudes veerem kaldub pöörmel sirgjoonelisest liikumissuunast kõrvale.“;
21) üldsätete all olevat mõistet „liikluskorraldusvahendid“ muudetakse ja sõnastatakse järgmiselt:
„Liikluskorraldusvahendid – tehnokasutuseeskirjas, signalisatsioonijuhendis ning rongiliikluse ja manöövritöö juhendis raudteeliikluse korraldamiseks ja liiklusohutuse tagamiseks ettenähtud signaalid, signaalnäidikud ja -märgid, kirjalikud load, käsud ja hoiatused ning sidevahendite teel edastatavad käsud ja hoiatused.“;
22) üldsätete all oleva mõiste „liikluskorraldusvahendid“ järele lisatakse mõiste „loenduspiirkond“ järgmises sõnastuses:
„Loenduspiirkond – rattapaaride loendussüsteemi poolt piiratud ja kontrollitud ala.“;
23) üldsätete all olevat mõistet „mahatõstetav veerem“ muudetakse ja sõnastatakse järgmiselt:
„Mahatõstetav eriveerem – teelt mahatõstetavad mitteiseliikuvad dresiinid, remonditornid elektrifitseeritud piirkondades, teerullikud, defektoskoopiakärud ja muu veerem, mida neid teenindavad töötajad võivad käsitsi rööbasteelt maha tõsta.“;
24) üldsätete all oleva mõiste „manöövrijuht“ järele lisatakse mõiste „manöövritöö“ järgmises sõnastuses:
„Manöövritöö – rongide koostamine-lahutamine, veeremi ühelt teelt teisele paigutamine, rongidele veeremi juurdehaakimine ja rongidest veeremi mahahaakimine, veduri külgehaakimine veeremile ja lahtihaakimine veeremist, veeremi kinnitamine pidurikingadele pealesõiduga, pidurkingade vabastamine nendelt veeremi mahasõiduga ning muud tööd, mis nõuavad veovahendi liikumist manöövriveeremiga või üksikult.“;
25) üldsätete all olevat mõistet „manöövriveerem“ muudetakse ja sõnastatakse järgmiselt:
„Manöövriveerem – vaguni või muu veeremi grupp, mis on kokku haagitud nii omavahel kui ka manöövriveduriga või muu veovahendiga. Manöövriveeremiks on ka üksik vagun, mis on kokku haagitud manöövriveduriga, muu veovahendiga või üksikveduriga.“;
26) üldsätete all oleva mõiste „meldepunkt“ järele lisatakse mõisted „mitteavaliku raudtee teed“, „mitteavaliku raudtee teede kogum“, „mitteavaliku raudtee raudteeliikluspiirkond“ ja „mitteavalikul raudteel manöövriteenuse osutaja“ järgmises sõnastuses:
„Mitteavaliku raudtee teed – rööbasteed, mis kuuluvad ühele raudtee valdajale ja kus tehakse manöövritöid.
Mitteavaliku raudtee teede kogum–mitteavaliku raudtee piirkond, mis kuulub ühele raudtee valdajale, kus samaaegselt manöövriveeremi teenindamisega toimub rongide vastuvõtmine ja ärasaatmine.
Mitteavaliku raudtee raudteeliikluspiirkond – mitteavaliku raudtee jaam, mis muuhulgas ühendab kahe või enama mitteavaliku raudtee valdaja raudteid.“;
27) üldsätete all oleva mõiste „neutraalvahelik“ järele lisatakse mõiste „ohutusseade“ järgmises sõnastuses:
„Ohutusseade – mootorveeremil paiknev automaatikaseadmete kompleks, mille ülesanne on kontrollida vedurijuhi valvsust ja mis rakendab, lähtudes veduri automaatsignalisatsiooni edastatavatest signaalidest ning raudteeveeremi juhi käitumisest, vastava vajaduse ilmnemisel veeremi pidurisüsteemid.“;
28) üldsätete all olevat mõistet „pikk-kaubarong“ muudetakse ja sõnastatakse järgmiselt:
„Pikk-kaubarong – kaubarong, mille pikkus (tingvagunites) ületab selle rongi liikumispiirkonna jaoks liiklusgraafikus kindlaksmääratud maksimaalnormi ning on pikkusega kuni 70 tingvagunit.“;
29) üldsätete all olevat mõistet „pädev liikluskorraldaja“ muudetakse ja sõnastatakse järgmiselt:
„Pädev liikluskorraldaja – raudteeinfrastruktuuri-ettevõtja poolt määratud raudteeliikluse juhtimise eest vastutav raudtee liikluskorraldaja kutset omav töötaja (rongidispetšer, jaamakorraldaja, pöörmeseadja jm).“;
30) üldsätete all oleva mõiste „pädev liikluskorraldaja“ järele lisatakse mõiste „päästerong“ järgmises sõnastuses:
„Päästerong – erivarustusega ja mehitatud eriotstarbeline veeremiüksus, mida kasutatakse raudtee liiklusõnnetuste tagajärgede likvideerimiseks, tulekahjude kustutamise abistamiseks või lokaliseerimiseks raudteel ja selle kaitsevööndis, keskkonnareostuse lokaliseerimiseks ning raudteeliikluse taastamiseks.“;
31) üldsätete all olevat mõistet „pöörangute ja signaalide elektritsentralisatsioon“ muudetakse ja sõnastatakse järgmiselt:
„Pöörangute ja signaalide elektritsentralisatsioon – automaatika- ja telemehaanikaseadmete kompleks, mis võimaldab jaama tsentralisatsioonipostist juhtida ja kontrollida kogu jaama, pööranguid ja signaale ning tagada ohutu raudteeliikluse.“;
32) üldsätete all olev mõiste „pöörmerajoon“ tunnistatakse kehtetuks;
33) üldsätete all olevat mõistet „rajatised“ muudetakse, sõnastatakse järgmiselt ja lisatakse üldsätete alla lisatava mõiste „raudteeliiklus“ järele:
„Raudteerajatised – raudtee, sillad, viaduktid, estakaadid, tunnelid, tugiseinad, truubid, kontaktvõrgud, turvangu-, side-, valgustus- ja energiaseadmed ning tehnorajatised, ülekäigu- ja ülesõidukohad, jaamad ja teised meldepunktid, oote- ja laadimisplatvormid, teekaitseobjektid ning muud raudtee sihtotstarbeliseks kasutamiseks vajalikud rajatised.“;
34) üldsätete all oleva mõiste „raudteehoid“ järele lisatakse mõiste „raudteeliiklus“ järgmises sõnastuses:
„Raudteeliiklus – veeremi liiklus raudteel.“;
35) üldsätete all olevat mõistet „raudteeveerem“ muudetakse ja sõnastatakse järgmiselt:
„Raudteeveerem – vedur, vagun, mootorrong, dresiin, rööbasbuss, teeremondimasin, kraana ja muu raudteel liiklemiseks ehitatud eriveerem, juhtratastega eriveerem või veovahend.“;
36) üldsätete all oleva mõiste „raudteeveerem“ järele lisatakse mõisted „raudteeveeremi juht“ ja „raudteeveeremi meeskond“ järgmises sõnastuses:
„Raudteeveeremi juht – raudteel liikuva veduri, mootorrongi, dresiini, rööbasbussi või muu iseliikuva eriveeremi, juhtratastega eriveeremi või veovahendi juht.
Raudteeveeremi meeskond – raudteel liikuvat vedurit, mootorrongi, dresiini, rööbasbussi või muud iseliikuvat eriveeremit, juhtratastega eriveeremit või veovahendit teenindav töötajate grupp.“;
37) üldsätete all olevat mõistet „riste“ muudetakse ja sõnastatakse järgmiselt:
„Riste – kahe rööbastee samatasandilise ristumise koht.“;
38) üldsätete all olevat mõistet „rong“ muudetakse ja sõnastatakse järgmiselt:
„Rong – kokkuhaagitud ja nähtavate signaalidega tähistatud veeremiüksus, mis koosneb vagunitest ja ühest või mitmest vedurist või mootorvagunist. Rongina käsitatakse ka jaamavahele saadetavat nähtavate signaalidega tähistatud üksikvedurit, mootorvagunit, rööbasbussi, mittemahatõstetavat dresiini ja muud iseliikuvat eriveeremit, juhtratastega eriveeremit või veovahendit.“;
39) üldsätete all oleva mõiste „rong“ järele lisatakse mõiste „rongiliiklus“ järgmises sõnastuses:
„Rongiliiklus – liiklusgraafikus ettenähtud rongide ja erandkorras käiku määratud rongide liiklus raudteel.“;
40) üldsätete all olev mõiste „rongide liiklusgraafik“ tunnistatakse kehtetuks;
41) üldsätete all oleva mõiste „rongisignaal“ järele lisatakse mõiste „rongi tehnohoole“ järgmises sõnastuses:
„Kaubarongi ja rahvusvahelise reisirongi tehnohoole – enne rongi saatejaamast väljumist ja teeloleku ajal veeremi valdaja, raudtee valdaja või raudteeveo-ettevõtja kehtestatud korras ning määratud tähtaegadel või kindla arvu kilomeetrite läbisõidu järel rongis asuvate veeremi oluliste sõlmede töökorrasolekut tagav operatsioonide kompleks sujuva ja ohutu liikluse, keskkonna ohutuse, reisijate turvalisuse ning veose säilivuse tagamiseks rongi sihtjaamani.“;
42) üldsätete all oleva mõiste „rööpmestik“ järele lisatakse mõiste „seisutee“ järgmises sõnastuses:
„Seisutee – jaamatee, mille raudteeinfrastruktuuri-ettevõtja on määranud veovahendi seismiseks veoprotsessis.“;
43) üldsätete all oleva mõiste „sorteermägi“ järele lisatakse mõiste „tee vabaoleku kontrollseadmed“ järgmises sõnastuses:
„Tee vabaoleku kontrollseadmed – elektroonilised või elektrimehaanilised seadmed, mis tuvastavad tee või isoleerpiirkonna vabaoleku. Tee vabaoleku kontrollseadmeteks on elektrilised rööbasahelad, tonaalrööbasahelad, rattapaaride loendussüsteemid ja optilised kontrollsüsteemid sorteermägedel.“;
44) üldsätete all olevat mõistet „tehnokorraldusakt“ muudetakse ja sõnastatakse järgmiselt:
„Tehnokorraldusakt – kehtestatud vormi järgi koostatud dokument, mis sätestab veeremi ohutut ja häireteta vastuvõtmist, ärasaatmist ja läbilaskmist, samuti jaamasisese manöövritöö tegemist ja töötajate tööohutuse nõuete täitmist jaamas.“;
45) üldsätete all olevat mõistet „tsentraliseeritud pöörang“ muudetakse ja sõnastatakse järgmiselt:
„Tsentraliseeritud pöörang – pöörang, mille sulgrööpaid (liikuva südamikuga riströöpa puhul ka liikuvat südamikku) seatakse ja mille asendit kontrollitakse juhtimisseadmete abil.“;
46) üldsätete all olev mõiste „tuletõrjerong“ tunnistatakse kehtetuks;
47) üldsätete all olevat mõistet „töörong“ muudetakse ja sõnastatakse järgmiselt:
„Töörong – veeremiüksus, mida kasutatakse raudteehoiu töödel.“;
48) üldsätete all olevat mõistet „vedur“ muudetakse ja sõnastatakse järgmiselt:
„Vedur – ühe või mitme jõuallikaga varustatud veerem, mida kasutatakse rongide vedamiseks ja manöövritöö tegemiseks.“;
49) üldsätete all oleva mõiste „vedur“ järele lisatakse mõiste „veduri automaatsignalisatsioon“ järgmises sõnastuses:
„Veduri automaatsignalisatsioon – veduril või mootorveeremil paiknev automaatikaseadmete kompleks, mille ülesanne on edastada teeäärsete signaalide näidud raudteeveeremi juhile.“;
50) üldsätete all oleva mõiste „veeremigabariit“ järele lisatakse mõiste „veovahend“ järgmises sõnastuses:
„Veovahend – veerem, millega saab vedada teist veeremit.“;
51) üldsätete all olevat mõistet „väljatõmbetee“ muudetakse ja sõnastatakse järgmiselt:
„Väljatõmbetee – jaamatee (teatud juhul eriprofiiliga) manöövritöö tegemiseks või veeremi ümberpaigutamiseks ühelt teelt teisele.“;
52) üldsätete all oleva mõiste „ülesõidukoht“ järele lisatakse mõiste „ülipikk-kaubarong“ järgmises sõnastuses:
„Ülipikk-kaubarong – kaubarong, mille pikkus (tingvagunites) on 71 ja rohkem tingvagunit.“;
53) punkti 2 alapunkt 3 muudetakse ja sõnastatakse järgmiselt:
„3) kandma teenistuskohustuste täitmisel töötingimustele vastavat tööandja poolt väljastatud tööriietust;“;
54) punkti 4 viimane lõik muudetakse ja sõnastatakse järgmiselt:
„Raudteeliiklusega seotud töötaja tööülesandeid ja töökohustusi sätestavad dokumendid, töökohale vastava teadmiste mahu ja vajaliku kutse kehtestab raudtee valdaja.“;
55) punkt 5 muudetakse ja sõnastatakse järgmiselt:
„5. Isik, kes asub tööle raudteeliiklusega seotud töökohale, peab olema täisealine ja läbima eelneva ja perioodilise tervisekontrolli vastavalt raudteeseaduse § 34 lõike 4 alusel kehtestatud Vabariigi Valitsuse määruse korrale.“;
56) punkt 6 muudetakse ja sõnastatakse järgmiselt:
„6. Keelatud on juhtida vedurit või muud veeremit ja signaale, töötada tehniliste vahenditega või neid remontida sellises haigus- või väsimusseisundis, mis takistab liiklusolude täpset tajumist, samuti on keelatud lubada töötajat tööle sellises seisundis.
Tööandja on kohustatud viivitamatult kõrvaldama töölt alkoholi-, narkootilises või toksilises joobes või psühhotroopse aine mõju all oleva või raudteeseaduse § 34 lõike 4 alusel kehtestatud tervisenõuetele mittevastava töötaja. Raudteeinfrastruktuuri-ettevõtjal on õigus raudteeveeremi juht raudteeveeremi juhtimiselt või vedurijuhiabi tema ülesannete täitmiselt kõrvaldada, kui on alust eeldada, et nimetatud isik on alkoholi-, narkootilises või toksilises joobes või psühhotroopse aine mõju all.“;
57) punkti 7 täiendatakse viienda ja kuuenda lõiguga järgmises sõnastuses:
„Teede korrashoiul tuleb lähtuda kolmest seisunditasemest:
Seisunditasemetele vastavad kõrvalekalded nominaalmõõdu suhtes kehtestab raudtee valdaja vastavate teede lõikes rööbastee korrashoiujuhendis vähemalt järgmiste geomeetriliste parameetrite osas: rööpmelaius, lood, risttõuge, vajum ja riht.“;
58) punkti 8 teine lõik muudetakse ja sõnastatakse järgmiselt:
„Raudtee ehitised ja seadmed peavad vastama nõuetele, mis tagavad rongide ohutu liiklemise suurima kehtestatud kiirusega (edaspidi piirkiirus). Raudteeliinidel, mis on lülitatud rahvusvaheliste transpordikoridoride võrku, peab olema tagatud rongide liiklemine järgmiste piirkiirustega: reisirongid – 140 km/h, tühjade kaubavagunitega rongid – 100 km/h ja laaditud kaubavagunitega rongid – 90 km/h. Ehitised ja seadmed, mis ei vasta eelnimetatud nõuetele, tuleb plaanipäraselt ümber ehitada. Raudtee teelõikudel, kus reisirongide kiirus on 141–160 km/h, peavad nende teelõikude ehitised ja seadmed vastama lisas 5 kehtestatud nõuetele. Rongide liiklemise piirkiirused muudel raudteeliinidel määrab raudteeinfrastruktuuri-ettevõtja või raudtee omanik või valdaja.“;
59) punkti 10 täiendatakse kolmanda lõiguga järgmises sõnastuses:
„Ehitus-, remondi- ja muude tööde tegemisel on raudtee valdaja loata keelatud rikkuda ehitusgabariidi nõudeid.“;
60) punkti 11 teine lõik muudetakse ja sõnastatakse järgmiselt:
„Jaamades peab naaberteede telgedevaheline kaugus sirgetel teeosadel olema vähemalt 4800 mm, teisejärgulistel teedel ja kaubahooviteedel vähemalt 4500 mm. Tehnilise Järelevalve Ameti loal võib naaberteede telgedevaheline kaugus sirgetel teeosadel olla vähemalt 4300 mm. Kui peateed on jaamas äärmised, siis võib nende telgedevahe olla 4100 mm. Vagunist vagunisse laadimiseks määratud teede telgedevahe võib olla 3600 mm.“;
61) punkt 22 tunnistatakse kehtetuks;
62) täiendatakse punktiga 221 järgmises sõnastuses:
„221. Raudtee ja pöörmete nõuetele vastavust tuleb kontrollida vähemalt üks kord kuus. Täpsemad nõuded raudteede ja pöörmete nõuetele vastavuse kontrollimise sagedusele, mõõtetehnoloogiale ja tööde tegemise korrale kehtestatakse ettevõtte vastavas juhendis.
Avaliku raudtee peateede geomeetria nõuetele vastavust tuleb kontrollida lisaks seadmega, mis võimaldab salvestada mõõdetud parameetreid reaalajas. Kontrollimise sageduse kehtestab raudtee valdaja lähtuvalt liikluskoormusest, rongidele lubatavast liikumiskiirusest ja rööbastee seisukorrast.“;
63) täiendatakse punktiga 241 järgmises sõnastuses:
„241. Rööpmelaiuse nominaalmõõdust kõrvalekalded peavad sirgetel ja kõveratel teelõikudel jääma piiridesse -4 mm kitsenemist ja +8 mm laienemist.
Rööpmelaiuse korral alla 1512 mm või üle 1548 mm, tuleb raudteeliiklus koheselt sulgeda.“;
64) punkt 25 muudetakse ja sõnastatakse järgmiselt:
„25. Mõlema rööpapea pealispinnad peavad sirgel teeosal olema üldjuhul ühel tasandil. Sirgel teeosal tohib kogu sirge teeosa ulatuses hoida üht rööpaniiti teisest 6 mm kõrgemal vastavalt raudtee valdaja kinnitatud juhendi nõuetele.
Rööpaniitide asetuse tasapinnalisuse lubatud hälbed sirgetel ja kõveratel teelõikudel määratakse tee korrashoiu juhendiga.“;
65) punktides 26 ja 214 asendatakse sõna „tuletõrjevahendid“ sõnaga „päästevahendid“ vastavas käändes;
66) punkti 26 viimane lause muudetakse ja sõnastatakse järgmiselt:
„Kõik sillad liigitatakse kandevõime järgi vastavalt kehtivatele arvestusnormidele ja eeskirjadele.“;
67) punkt 27 tunnistatakse kehtetuks;
68) punktis 28 asendatakse sõna „sõidukiirustele“ sõnadega „lubatud piirikiirustele“;
69) punkti 29 teine lõik muudetakse ja sõnastatakse järgmiselt:
„Kõikide peateedel ja vastuvõtu-ärasaateteedel asuvate vastusulgerööpmete sulgrööbaste ette tuleb asetada põrkeprussid või katta tõmberauad metallkaanega.“;
70) punkti 30 alapunktis 5 asendatakse tekstiosa „1474 mm“ tekstiosaga „1472 mm“;
71) punkt 31 muudetakse ja sõnastatakse järgmiselt:
„31. Avaliku raudtee peateede rööpaid peab kontrollima defektoskoopiaseadmega lähtuvalt liikluskoormusest, rongide lubatavatest liikumiskiirustest, rööbastee seisukorrast ja teelõigul varasemalt tuvastatud defektsete rööbaste arvust. Kontroll peab hõlmama kogu rööpa ristlõiget (v.a rööpa tald) ning pikkust. Täpsemad nõuded kontrolli läbiviimiseks tuleb kehtestada raudtee valdaja vastavas juhendis.“;
72) täiendatakse punktiga 341 järgmises sõnastuses:
„341. Raudteeinfrastruktuuri-ettevõtja tohib jaamatee määrata seisuteeks raudteeveeremile, mis seisab raudteeveeremi juhita, kui:
Raudteeinfrastruktuuri-ettevõtja ja raudteeveo-ettevõtja sõlmivad lepingu, milles on sätestatud raudteeveeremi juhita raudteeveeremi seismiseks määratud seisuteede kasutamise tehnilised üksikasjad.“;
73) punkti 36 ees olev alapealkiri muudetakse ja sõnastatakse järgmiselt:
„Raudteede ristumised ja ühenduskohad ning raudteeületuskohad“;
74) punktid 38–42 tunnistatakse kehtetuks;
75) punkti 47 kolmas lõik muudetakse ja sõnastatakse järgmiselt:
„Elektrifitseeritud liinidel võib signaal- ja teemärke asetada kontaktvõrgu tugede külge, välja arvatud need toed, millele on paigutatud fooripead, komplektalajaamad, kontaktvõrgu lahklülitid ja lahendid.“;
76) punkti 48 ees olev alapealkiri muudetakse ja sõnastatakse järgmiselt:
„VEEREMIMAJANDUSE, VEEVARUSTUSE JA KANALISATSIOONI EHITISED NING SEADMED. PÄÄSTEVAHENDID“;
77) punkt 50 muudetakse ja sõnastatakse järgmiselt:
„50. Alatises valmisolekus peavad olema päästerongid avariide ja keskkonnareostuse tagajärgede kiireks kõrvaldamiseksning tulekahjude kustutamiseks.
Muu veeremiga ei tohi hõivata teid, kus alaliselt seisavad päästerongid.“
78) punkt 51 muudetakse ja sõnastatakse järgmiselt:
„51. Jaama rööpmestik ja tehniline varustus peavad tagama rongide liiklusgraafikus ettenähtud mahuga rongiliikluse, samuti rongide vastuvõtmiseks ja ärasaatmiseks, veoste ning pagasi peale- või mahalaadimiseks ja vagunite töötlemiseks ettenähtud ajanormide täitmise ning rongide ohutu liikluse ja ohutud töötingimused.
Kaubaveo korraldamiseks vajalikud seadmed peavad tagama veoste säilivuse ja kaubaveooperatsioonide täitmise.“;
79) punkt 53 tunnistatakse kehtetuks;
80) punktid 56, 57 ja 58 muudetakse ja sõnastatakse järgmiselt:
„56. Vajalike korralduste edastamiseks mäeveduri juhile, manöövrimeeskonnale ja teistele töötajatele peavad sorteermäel olema foorisignalisatsioon ja raadiosideseadmed.
Välisvalgustus ei tohi halvendada signaaltulede nähtavust.“;
81) punkti 63 neljas lõik muudetakse ja sõnastatakse järgmiselt:
„Automaatblokeeringuga (AB) raudteeliinil, kus on vaja kolmenäidulise signalisatsiooni jaoks ettenähtust lühemat blokkpiirkonda, võib ehitada neljanäidulise signalisatsiooniga automaatblokeeringu.“;
82) täiendatakse punktiga 631 järgmises sõnastuses:
„631. Kõigil poolautomaatblokeeringuga (PAB) ja kombineeritud teeblokeeringuga (KTB) varustatud raudteeliinidel peavad olema paigaldatud veduri automaatsignalisatsiooni teeseadmed kõikidel jaama peateedel, jaamade sissesõidu- ja hoiatusfooride vahelistel lõikudel, samuti sellistel vastuvõtu- ja ärasaateteedel, milliseid kasutatakse reisirongide teenindamiseks.
Poolautomaatblokeeringuga ja kombineeritud teeblokeeringuga varustatud raudteeliinidel, kus rongide sõidukiirus on vahemikus 121 kuni 140 km/h peab lisaks sissesõidu- ja hoiatusfooride vahelisele lõigule olema paigaldatud veduri automaatsignalisatsiooni teeseadmed ka hoiatusfoorile eelnevale lõigule vähemalt 1500 m ulatuses.“;
83) punkti 76 täiendatakse teise lõiguga järgmises sõnastuses:
„Jaamavahe tee ja jaamatee vabaoleku kontrollseade peab mistahes rikke korral edastama hõivatuse informatsiooni.“;
84) punktis 80 asendatakse tekstiosa „rattapaariloendurite piirkonna töö on häiritud“ tekstiosaga „rattapaariloendurite piirkonna töö on häiritud või loenduspiirkonnas on valehõivatus“;
85) punkti 80 täiendatakse neljanda, viienda, kuuenda ja seitsmenda lõiguga järgmises sõnastuses:
„Mitteavaliku raudtee poolautomaatblokeeringu seadmetega varustatud liini jaamades võivad olla seadmed, mis lubavad rongide täiskoosseisus saabumist ja väljumist kontrollida distantsilt jaamakorraldaja kohapealse osaluseta. Selliste seadmete kasutamiseks peavad liini jaamades olema täidetud järgmised tingimused:
Sõltuvalt kohalikest oludest tuleb vajadusel süsteemi jäädvustusseadmeid dubleerida.“;
86) punktid 88 ja 89 tunnistatakse kehtetuks.
87) punkti 95 täiendatakse teise, kolmanda ja neljanda lõiguga järgmises sõnastuses:
„Liikuvas rongis veeremi teljelaagrite ja rataste ülekuumenemise avastamiseks kasutatakse eriseadmeid. Nende eriseadmete paigaldamise, kasutamise ja tehnohoolde korra määrab raudtee valdaja.
Veeremi teljelaagrite ja rataste ülekuumenemise tuvastamise mõõtepunktide omavaheline kaugus ei tohi ületada 35 km. Tupikuga lõppeval raudteeliinil võib kogu liini kohta olla üks mõõtepunkt, mille kaugus lähimast sõlmjaamast on kuni 35 km.“
88) punkti 97 teises lauses asendatakse sõnad „peab olema“ sõnadega „võib olla“.
89) punkti 98 teine lõik muudetakse ja sõnastatakse järgmiselt:
„Rongiraadioside süsteem peab võimaldama kõrgema prioriteediga abonendi sekkumise käimasolevasse sideseanssi hiljemalt 10 sekundi jooksul vastavast algatusest. Prioriteedid kõnede sooritamisel tähtsuse järjekorras on järgmised:
3) kolmas prioriteet: raudteeveeremi juhi algatatavad kõned liikluskorraldajale (rongidispetšerile või jaamakorraldajale)
90) punkti 99 esimest lõiku muudetakse ja sõnastatakse järgmiselt:
„Rongiraadiosidet, rongiliikluse dispetšeri- ja pöörmesidet ei ole lubatud kasutada kõnelusteks, mis ei ole seotud raudteeliiklusega.“;
91) punkti 99 neljas lõik tunnistatakse kehtetuks;
92) punkti 102 täiendatakse teise lausega järgmises sõnastuses:
„Rajatiste hoiu ja kaitse korra kehtestab raudtee valdaja.“;
93) punkti 110 ees olev alapealkiri muudetakse ja sõnastatakse järgmiselt:
„RAUDTEE ELEKTRIPAIGALDISED“;
94) punkt 110 muudetakse ja sõnastatakse järgmiselt:
„110. Raudtee elektripaigaldised peavad tagama kindla elektrivarustuse:
Automaatblokeeringu toiteseadmete põhitoitelt varutoitele (või vastupidi) üleminekuaeg ei tohi ületada 1,3 sekundit. Kasutades elektroonilisi seadmeid, mis on tundlikud toite kõikumisele, tuleb tagada pideva toite olemasolu, kas diiselgeneraatori, katkematut toiteallika või nendevahelise kombinatsiooni abil. Generaator peab omama kütusevaru pidevaks tööks vähemalt 8 tunni jooksul.“;
95) punktides 112 ja 156 asendatakse sõna „elektriseadmed“ sõnaga „elektripaigaldised“ vastavas käändes;
96) punkti 115 teist lõiku täiendatakse teise lausega järgmises sõnastuses:
„Nimetatud gabariitide kasutamise kord kehtestatakse ehitusgabariidi rakendamise juhendis (lisa 3).“;
97) punkti 117 teise lõigu esimest lauset muudetakse ja sõnastatakse järgmiselt:
„Õhuvahemike piiridel paiknevad kontaktvõrgu mastid peavad olema kaetud eristusvärviga vastavalt raudtee signalisatsioonijuhendile (lisa 1).“;
98) punkti 119 esimest lõiku muudetakse ja sõnastatakse järgmiselt:
„Ekipeerimisseadmete ja elektridepoo kontaktvõrgu lahklüliteid ning elektriveeremi katusel paiknevate seadmete järelevaatuseks määratud teede kontaktvõrgu lahklüliteid lülitatakse sisse või välja raudtee valdaja määratud korras.“;
99) punkt 122 tunnistatakse kehtetuks;
100) punkt 130 muudetakse ja sõnastatakse järgmiselt:
„130. Jaamavahe või tee avatakse rongiliikluseks alles pärast raudtee tööjuhi kirjaliku teate, telefonogrammi või telegrammi saamist töö lõpetamise ning takistuste puudumise kohta, olenemata sellest, milline raudtee-ettevõtja töid teeb või tegi. Turvangu- ja sideseadmete või elektrivarustusseadmete remondieelne väljalülitamine ning remondijärgne sisselülitamine toimub raudtee valdaja sätestatud korras.“;
101) punkti 131 täiendatakse kolmanda lõiguga järgmises sõnastuses:
„Rekonstrueeritavas veeremis peavad ka üksikud komponendid vastama asjakohastele standarditele ja muudele kehtivatele nõuetele.“;
102) punkt 133 muudetakse ja sõnastatakse järgmiselt:
„133. Veeremi sõlmed ja osad peavad vastama valmistajatehase kinnitatud joonistele ja tehnilistele tingimustele. Veeremi põhisõlmede (veereosad, piduri- ja siduriseadmed, raam või kandevkere) ehitust tohib muuta ainult Tehnilise Järelevalve Ameti loal.“;
103) punkt 135 muudetakse ja sõnastatakse järgmiselt:
„135. Kapitaalremondist tulnud veeremit tuleb veeremi valdajal enne kasutuselevõtmist katsetada ja vastu võtta.“;
104) punkt 138 muudetakse ja sõnastatakse järgmiselt:
„138. Veduri, mootorrongi ja iseliikuva eriveeremi juhiruumis peavad olema rongi- või manöövriraadioside seadmed, liikumisel ettenähtud parameetreid registreeriv pardaarvuti või selle puudumisel kiirusmeerik, veduri automaatsignalisatsiooni seadmed ja muud ohutusseadmed.
Veduri automaatsignalisatsiooni seadmed peavad näitama teeseadmete poolt edastatud lähenevate teefooride signaalide informatsiooni juhiruumis asuval vedurifooril.
4) foorinäit;
5) kuupäev (pardaarvuti korral) ja kellaaeg.
Veduri automaatsignalisatsiooni seadmed peavad olema täiendatud ohutusseadmetega, mis tagavad kehtestatud piirkiirustest kinnipidamise ja raudteeveeremi juhi valvsuse kontrolli.
Veduri, mootorrongi ja iseliikuva eriveeremi ohutusseade peab olema varustatud autostopp funktsiooniga, mis peatab rongi lühima võimaliku aja ja vahemaa jooksul ning rakendub järgmistes olukordades:
1) keelavast signaalist möödumisel, välja arvatud käesolevas eeskirjas lubatud juhtudel;
2) vedurijuhi valvsuse kaotusel (punkti 1381 tabelis toodud ajaliste piiride ületamisel);
3) vedurifoori näidust tuleneva lubatud veeremi maksimaalse kiiruse ületamisel (vastavalt punkti 1381 tabelile);
4) veduri liikumise korral juhul, kui raudteeveeremi juht ei viibi juhikabiinis.
Nimetatud seadmete kasutamise ja hoolduse korra kehtestab veeremi valdaja kooskõlastades selle asjakohase raudtee valdajaga.
Kui raudteeveoks vajalikku vedurit või mootorrongi juhib vedurimeeskonna asemel üksnes vedurijuht, peab vedur olema täiendatud ohutusseadmetega, mis kontrollivad vedurijuhi seisundit ja rakendavad seisundi halvenemisel automaatselt kiirpidurduse.
Uued paigaldatavad veeremi pardaseadmed peavad välistama autoriseerimata isikute võimaluse veeremiga liikumiseks.
Veeremi pardaseadmed peavad vastama veeremi valdaja poolt kehtestatud nõuetele ning ühilduma raudteeinfrastruktuuriga, millel veeremit kasutatakse.
Käesoleva punkti nõuded ei laiene järgmistele veeremiüksustele, mille konstruktsioonis puuduvad tehnilised eeldused ohutusseadmete paigaldamiseks:
1) olemasolevatele väikeveduritele, mida kasutatakse ainult mitteavalikul raudteeinfrastruktuuril;
2) juhtratastega eriveeremile.
Raudtee valdaja peab kehtestama tegevusjuhised käitumiseks veduri automaatsignalisatsiooni ja ohutusseadmete rikke korral.“;
105) täiendatakse punktidega 1381 ja 1382 järgmises sõnastuses:
„1381. Veduri, mootorrongi ja iseliikuva eriveeremi automaatsignalisatsiooni ohutusseadme valvsuskontroll peab rakenduma sõltuvalt veeremi sõidukiirusest ja teefooride näitudest vähemalt järgmiste intervallide tagant:
Alati, koheselt
Kollane-roheline tuli
1382. Kui iseliikuva eriveeremi konstruktsiooni eripära tõttu ei ole juhiruumi võimalik paigaldada veduri automaatsignalisatsiooni seadmeid koos liikumisel ettenähtud parameetreid registreeriva pardaarvuti või kiirusmeeriku ja ohutusseadmega, ei ole iseliikuval eriveeremil lubatud liigelda iseseisvalt rongiliikluseks avatud jaamavahel. Eeltoodu ei kehti raudteeinfrastruktuuri-ettevõtja valduses ja raudteehoiutööde läbiviimiseks mõeldud iseliikuva eriveeremi liiklemise kohta“;
106) punkti 139 teist lauset muudetakse ja sõnastatakse järgmiselt:
„Eriveeremi, sealhulgas juhtratastega eriveeremi, kasutamise korra oma raudteeinfrastruktuuril kehtestab raudtee valdaja.“;
107) punktid 140 ja 141 tunnistatakse kehtetuks;
108) punkt 142 muudetakse ja sõnastatakse järgmiselt:
„142. Avaliku raudtee valdaja määrab oma tegevuseeskirjas raudteeveeremi rattapaaride üldised tehnilise nõuded, mis reguleerivad veeremi rattapaari ja rööbastee ühilduvuse, sh rattapaari veerepinna profiili.
Veeremi valdaja rakendab rattapaari ja rööbastee ühilduvuse nõuete tagamiseks avalikul raudteel kasutatava veeremi rattapaari tehnohoolet, koostamist ja remonti vastavalt juhenditele, mis on kooskõlastatud avaliku raudtee valdajaga.“;
109) täiendatakse punktidega 1421 ja 1422 järgmises sõnastuses:
„1421. Rataste sisekülgede vahe koormuseta rattapaaril peab olema 1440 mm. Veduritel ja vagunitel, mis liiguvad kiirusega 121 kuni 140 km/h lubatakse kõrvalekalle suurenemise suunas mitte üle 3 mm ja vähenemise suunas mitte üle 1 mm. Liikumiskiirusel kuni 120 km/h lubatakse kõrvalekalded nii suurenemise kui ka vähenemise suunas mitte üle 3 mm.
Ratta veerepinna lihkelohk liikumiskiirusel kuni 120 km/h ei tohi olla üle 1 mm ja kiirusel 121–140 km/h ei tohi olla üle 0,5 mm.
Veduri, mootorrongi ja reisivaguni ratta veereringi kulum liikumiskiirusel 121 kuni 140 km/h ei tohi ületada 5 mm. Liikumiskiirusel kuni 120 km/h ei tohi ratta veereringi kulum ületada veduril, rahvusvahelise liini mootorrongil ja reisivagunil 7 mm, riigisisese liini mootorrongil ja reisivagunil 8 mm ning külmutus- ja kaubavagunil 9 mm.
Rattaharja paksus liikumiskiirusel 121 kuni 140 km/h ei tohi olla üle 33 mm või alla 28 mm. Liikumiskiirusel kuni 120 km/h ei tohi rattaharja paksus olla üle 33 mm või alla 25 mm.
Rattaharja vertikaalkulumine mõõdetuna erišablooniga ei tohi ületada 18 mm.“;
110) punkti 144 esimest lõiku muudetakse ja sõnastatakse järgmiselt:
„Veerem peab olema varustatud automaatpiduritega. Veeremi valdaja poolt tagatavad automaatpidurite tehnoseisund, käsitsemine ja hooldus peavad vastama raudtee valdaja kinnitatud veeremi pidurikasutuse juhendi nõuetele.“;
111) punkti 146 esimese lõigu lõppu lisatakse lause järgmises sõnastuses:
„Automaatsidurite kasutamise korra kehtestab raudtee valdaja.“;
112) punkti 146 neljas lõik muudetakse ja sõnastatakse järgmiselt:
„Automaatsidurite pikitelgede kõrguste vahe ei tohi ületada:
- kiirusega 121 kuni 140 km/h liikuvas reisirongis
100 mm.“;
113) punkti 146 viienda ja kuuenda lõigu vahele lisatakse uus lõik järgmises sõnastuses:
„Veeremil on lubatud kasutada Tehnilise Järelevalve Ameti kooskõlastusel ka teist tüüpi automaatsidureid. Sellise veeremi haakimiseks põhitüüpi SA-3 automaatsiduritega veeremi külge peab veerem olema varustatud abiseadmega.“;
114) punkt 151 muudetakse ja sõnastatakse järgmiselt:
„151. Raudteeseaduses ettenähtud korras vedurimeeskonna koosseisu, samuti veduri ja mootorrongi juhtimise korra määrab veeremi valdaja võttes arvesse veduri ning mootorrongi tüüpi ja kohalikke olusid.“;
115) punkt 153 muudetakse ja sõnastatakse järgmiselt:
„153. Keelatud on anda vaguneid laadimiseks ja inimeste veoks, tegemata enne tehnohoolet ja valmidust kinnitavat sissekannet raudtee valdaja kehtestatud raamatus.
Vagunite tehnohooldeks esitamise ja nende korrasolekust teatamise korra kehtestab raudtee-ettevõtja või veeremi valdaja.“;
116) täiendatakse punktiga 1531 järgmises sõnastuses:
„1531. Ronge on keelatud saata jaamast ära eelneva tehnohooldeta ja valmidust kinnitava sissekandeta raudtee valdaja kehtestatud raamatus.
Rongide tehnohooldeks esitamise ja nende korrasolekust teatamise korra kehtestab raudtee valdaja.“;
117) punkt 154 muudetakse ja sõnastatakse järgmiselt:
„154. Raudteeveo-ettevõtja ja veeremi valdaja peavad tagama nõuetekohase rongi tehnilise järelevalve ja veeremi tehnohoolde ja remondi.“;
118) punkti 155 teine lause muudetakse ja sõnastatakse järgmiselt:
„Liiklusgraafik koostatakse, kooskõlastatakse ja kinnitatakse raudteeseaduses sätestatud korras.“;
119) punkt 157 muudetakse ja sõnastatakse järgmiselt:
„157. Rongide käikupaneku ja käigust ärajätmise korra kehtestab raudtee valdaja tulenevalt raudteeseaduse ja raudteeinfrastruktuuri kasutamise lepingu nõuetest.“;
120) punkt 167 muudetakse ja sõnastatakse järgmiselt:
„167. Jaama ning mitteavaliku raudtee raudteeliikluspiirkonna tehnilise töö korraldamine määratakse tehnokorraldusaktiga, mis reglementeerib rongide ohutu ja häireteta vastuvõtmise, ärasaatmise, läbilaskmise, manöövritöö ohutuse ning tööohutusnõuete täitmise.
Tehnokorraldusaktis kehtestatud kord on kohustuslik kõikidele raudteeliiklusega seotud töötajatele antud jaamas või piirkonnas.“;
121) punkti 180 kolmas lõik muudetakse ja sõnastatakse järgmiselt:
„Reisirongide ülenormiliste vagunite külgehaakimise ja pikakoosseisuliste reisirongide liikumise korra kehtestab raudtee valdaja raudteeveo-ettevõtja taotlusel.“;
122) punkti 189 teine lõik muudetakse ja sõnastatakse järgmiselt:
„Mittetöötav vedur, mootorrong või selle vagun valmistatakse ette ja pannakse rongi vastavalt raudteeveo-ettevõtja või veeremi valdaja kinnitatud veoveeremi transportimise juhendile.“;
123) punkti 1891 esimese lõigu alapunkt 1 muudetakse ja sõnastatakse järgmiselt:
„1) töö- ja päästerongides;“;
124) punkti 194 teine lõik muudetakse ja sõnastatakse järgmiselt:
„Üksikutes jaamades tohib raudtee valdaja kehtestatud korras võtta mootorronge vastu teele, kus juba seisavad teised mootorrongid. Teiste mootorrongidega hõivatud teele mootorrongiga saabudes tohib liigelda kas signaalmärgini „Mootorrongi ühendamise koht“ või vastava foorini. Mootorrongide koosseisude ühendamise toimingud kehtestatakse raudtee valdaja ja veeremi valdaja poolt. Vastassuunaliste mootorrongide üheaegne vastuvõtt samale vastuvõtuteele on keelatud.“;
125) punkti 209 esimese lõigu teine lause muudetakse ja sõnastatakse järgmiselt:
„Kõrvalteele sõitmisel ei tohi kiirus olla:
5) reisirongidel mööda 1/9 marki pöörmeid üle 25 km/h.“;
126) punkt 219 muudetakse ja sõnastatakse järgmiselt:
„219. Isikutel, kes ei kuulu raudteeveeremi meeskonna koosseisu, on keelatud sõita veduris või muus veovahendis. Välja arvatud manöövrimeeskonna liikmed ning töötajad, kellel on selleks raudteeveo-ettevõtja või veeremi valdaja poolt antud luba, kuid mitte üle kahe isiku korraga.“;
127) punkti 220 alapunkt 5 muudetakse ja sõnastatakse järgmiselt:
„5) kui rong seisab 20 minutit või enam, rakendama tööle veduri või muu veovahendi käsipiduri ja andma signaali, et vastava väljaõppe saanud ja raudteeveo-ettevõtja poolt atesteeritud töötajad rakendaksid tööle rongi käsipidurid. Rongis, kus selliseid töötajaid ei ole, peab raudteeveeremi meeskonna liige asetama vagunirataste alla veduril või muul veovahendil olevad pidurkingad, nende vähesuse korral rakendama peale selle tööle vagunite käsipidurid raudteeveo-ettevõtja või veeremi valdaja poolt määratud korras ning rongiliikluse ja manöövritöö juhendis sätestatud hulgal;“;
128) täiendatakse 5. peatükiga järgmises sõnastuses:
Kui raudteeveoks vajalikku vedurit või mootorrongi juhib vedurimeeskonna asemel üksnes vedurijuht, siis tuleb veduri või mootorrongi jõuallika või jõuvoolu elektriseadmete ruum lisaks tulekahjusignalisatsioonile varustada ka manuaalselt rakendatava tulekustutussüsteemiga.
240. Tuleohtliku kauba raudteevedu toimub raudteeseaduse §-s 66 kehtestatud nõuete alusel. Enne tuleohtliku kauba raudteeveoteenuse osutamise alustamist peab raudteeveo-ettevõtja veenduma veodokumentide õigsuses ning visuaalselt kontrollima tuleohtlike ainetega täidetud vagunite seisukorda lähtuvalt tuleohutusnõuetest.
Raudteeveo-ettevõtja peab tuleohutuse tagamiseks enne raudteeveoteenuse osutamise alustamist kõrvaldama tuleohtliku kaubaga täidetud vaguni kontrollimisel ilmnenud tehnilise rikke või muu tuleohtu tekitada võiva puuduse. Kui raudteeveoteenuse osutamise käigus ilmnevad tehnilised rikked või muud tuleohtu tekitada võivad puudused, siis peab raudteeveo-ettevõtja kasutusele võtma vastavad meetmed nende kiireks kõrvaldamiseks.
Tuleohtlike kaupade laadimistööde tuleohutuse eest vastutab nende tööde tegija.“;
129) lisa 1 kehtestatakse uues sõnastuses (lisatud);
130) lisa 2 kehtestatakse uues sõnastuses (lisatud);
§ 4. Majandus- ja kommunikatsiooniministri 22. novembri 2010. a määrus nr 100 „Raudteetranspordi tuleohutusnõuded“ tunnistatakse kehtetuks.

References: § 34
 § 28

§ 1
 § 34
 § 34
 § 28

§ 2

§ 3
 § 34
 § 34

§ 4